b'\n_START_ARTICLE_\nEstafeta de Correus (l\'Hospitalet de Llobregat)\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici de dues plantes que fa cantonada a la pla\xc3\xa7a del Repartidor. Aquesta circumst\xc3\xa0ncia determina l\'estructura de l\'edifici, organitzada als dos costats d\'un angle de 90\xc2\xb0 on sobresurt un cos de forma mig hexagonal on s\'obre la porta d\'entrada. A la planta baixa d\'aquest cos hi ha un porxo sostingut per dos pilars que aguanten un entaulament llis, al primer pis s\'obren finestres quadrangulars i est\xc3\xa0 rematat per una obertura circular; aquest cos est\xc3\xa0 coronat per una estructura de ferro forjat de forma c\xc3\xb2nica._NEWLINE_Les dues fa\xc3\xa7anes que hi ha a banda i banda tenen caracter\xc3\xadstiques similars. A la planta baixa s\'obren finestres d\'arc de mig punt i una cornisa recorre les fa\xc3\xa7anes horitzontalment a mitjana al\xc3\xa7ada. Al primer pis hi ha finestres quadrangulars i per sobre una fris amb petites obertures circulars._NEWLINE_Adossada a la fa\xc3\xa7ana hi ha una b\xc3\xbastia de ferro en forma de cap de lle\xc3\xb3 amb la boca oberta. Est\xc3\xa0 envoltada per una sanefa el\xc2\xb7l\xc3\xadptica amb motius vegetals, les paraules "CORREOS-ESPA\xc3\x91A" i l\'escut de l\'Estat espanyol.\n_START_SECTION_\nHist\xc3\xb2ria\n_START_PARAGRAPH_\nVa ser la primera estafeta de correus de la ciutat. Es va inaugurar el 23 d\'octubre de 1927.'